**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

***<Referentni broj Ugovora o* *dodjeli bespovratnih sredstava: xxxxx>***

***<Naziv projekta>***

**Tijelo nadležno za komponentu 1. Gospodarstvo** (u nastavku teksta: NT), **Ministarstvo gospodarstva i održivog razvoja,** Radnička cesta 80, 10 000 Zagreb, Hrvatska, OIB: 19370100881, kojeg zastupa izv. prof. dr. sc. Davor Filipović, ministar

i

**Provedbeno tijelo** (u nastavku teksta: PT), **Fond za zaštitu okoliša i energetsku učinkovitost,** Radnička cesta 80, 10 000 Zagreb, Hrvatska, OIB: 85828625994, kojeg zastupa dipl. oec. Luka Balen, direktor

s jedne strane, i

**Korisnik** bespovratnih sredstava iz Mehanizma za oporavak i otpornost (u nastavku teksta: Mehanizam)

<*Puno službeno ime/naziv i adresa Korisnika>*

*<Pravni oblik>*

*<OIB* >

[financijska institucija kod koje se vodi račun Korisnika i broj računa Korisnika>]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

***Svrha***

**Članak 1.**

1.1. Svrha ovog Ugovora je dodijeliti bespovratna sredstva Korisniku u svrhu provedbe projekta pod nazivom <*naziv Projekta*> (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

***Provedba Projekta***

**Članak 2.**

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta traje od početka obavljanja aktivnosti projekta, počevši od <navesti datum nakon 1. veljače 2020. godine> do dana završetka obavljanja svih predmetnih aktivnosti, a najkasnije <*navesti broj*> (slovima: navesti broj) mjeseci od donošenja Odluke o financiranju.

2.3. Razdoblje prihvatljivosti izdataka je razdoblje unutar kojeg trošak mora biti plaćen da bi bio prihvatljiv za financiranje, u skladu s Općim uvjetima Ugovora- Prilog II.

2.4. Završni zahtjev za nadoknadom sredstava i Završno izvješće podnose se PT sukladno rokovima koji su definirani Općim uvjetima Ugovora u Prilogu II.

2.5. Korisnik podnosi Zahtjev za nadoknadom sredstava, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 (trideset) kalendarskih dana u skladu sa stavkom 3.6. Ugovora.

2.6. Sukladno odredbi članka 15 stavka 15.9. Općih uvjeta Ugovora u Prilogu II, troškove nastale prije datuma sklapanja Ugovora, a unutar razdoblja provedbe projekta i razdoblja prihvatljivosti izdataka, Korisnik potražuje kroz prvi Zahtjev za nadoknadom sredstava.

***Iznos bespovratnih sredstava, postotak financiranja Projekta i uređenje plaćanja***

**Članak 3.**

3.1. Ukupna vrijednost Projekta se određuje u iznosu *<navesti iznos brojčano>* (slovima: <*navesti iznos*>).

3.2. Ukupni prihvatljivi troškovi projekta iznose *<navesti iznos brojčano>* (slovima: <n*avesti iznos*>), kao što je utvrđeno u Prilogu I Opis i proračun Projekta, u skladu s Općim uvjetima Ugovora u Prilogu II.

3.3. Dodjeljuju se bespovratna sredstva u iznosu od <*navesti iznos brojčano*> (slovima: <*navesti iznos*>) što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora u Priloga II.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Najniži iznos izdatka koji se može prikazati u Zahtjevu za nadoknadu sredstava iznosi 100.000,00 kuna (slovima: stotisućakunainulalipa). Navedeno ograničenje se ne primjenjuje pri podnošenju Završnog zahtjeva za nadoknadom sredstava.

3.7. Isplata prihvatljivih izdataka iz bespovratnih sredstava Korisniku vršit će se „metodom plaćanja“ i/ili „metodom nadoknade“ sukladno stavku 17.1. Priloga II Općih uvjeta.

3.8. Korisnik nema pravo zatražiti plaćanje predujma.

3.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

***Trajnost projekta i osiguravanje revizijskog traga***

**Članak 4.**

4.1. Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se 5 (pet) godina nakon završnog plaćanja Korisniku.

4.2. PT i NK imaju pravo provjeriti da se u razdoblju od 5 (pet) godina nakon završnog plaćanja Korisniku projekt provodi u obuhvatu koji je predviđen Sporazumom između jedinica lokalne samouprave koja će koristiti postrojenje.

***Partneri***

**Članak 5.**

Korisnik će Projekt provoditi samostalno, bez projektnih partnera.

***Neprihvatljivi izdaci***

**Članak 6.**

6.1.Neprihvatljivi troškovi u sklopu ovog Projekta su:

* Porez na dodanu vrijednost (PDV),
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Proizvodnja, prerada i plasman na tržište duhana i duhanskih proizvoda,
* Trošak povezan s poduzetnicima u teškoćama, u skladu s pravilima Unije o državnim potporama, osim troškova povezanih s poduzetnicima koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama
* Kupnja rabljene opreme,
* Kupnja vozila koja se koriste u svrhu upravljanja operacijom,
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika (npr. otpremnine, nagrade i darovi), u skladu s propisima RH,
* Bonusi za zaposlene,
* Kazne, financijske globe, troškovi povezani s predstečajem, stečajem i likvidacijom,
* Troškovi sudskih i izvansudskih sporova,
* Gubici zbog fluktuacija valutnih tečaja i provizija na valutni tečaj,
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* Troškovi amortizacije,
* Kupoprodaja zemljišta,
* Leasing,
* Izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* Izdatak jamstva koje izdaje banka ili druga financijska institucija,
* Izdaci operacija koje ostvaruju neto prihode za vrijeme provedbe.

6.2 Obzirom da nisu usklađena s načelom „ne nanosi bitnu štetu“, u okviru ovog poziva bespovratna sredstva se ne dodjeljuju za ulaganja u postrojenja za mehaničko-biološku obradu.

 ***Neprihvatljive aktivnosti za financiranje iz Mehanizma oporavka i otpornosti***

**Članak 7.**

Sve mjere u okviru projekta trebale bi biti u skladu s načelom „Ne nanosi bitnu štetu“, u smislu članka 17. Uredbe (EU) 2020/852, u skladu s Tehničkim smjernicama o 'Ne nanosi bitnu štetu“ (2021/C58/01) i uvjetima navedenim u poglavlju 2.14 Uputa za prijavitelje.

***Mjere osiguravanja informiranja, komunikacije i vidljivosti***

**Članak 8.**

Na zahtjev NT i PT, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora u Prilogu II.

***Upravljanje projektnom imovinom***

**Članak 9**.

9.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

9.2. Korisnik je vlasnik stvari nabavljenih u okviru Projekta te nositelj svih drugih prava vezanih uz rezultate Projekta, uključujući prava intelektualnog vlasništva.

***Ostali uvjeti***

**Članak 10.**

10.1. Korisnik je dužan osigurati pristup svim dokumentima, podacima i evidencijama povezanim s Projektom i omogućiti obavljanje provjera na licu mjesta za vrijeme provedbe Projekta, kao i u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

 Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za ZNS-ove u razdoblju od 5 (pet) godina nakon zatvaranja Nacionalnog programa pod kojim se Projekt sufinancira.

10.2. Korisnik je obvezan pokrenuti postupak nabave (Ugovora za radove i/ili za nabavu opreme) objavom na odgovarajućim javnim portalima najkasnije u roku od 60 dana od dana donošenja Odluke o financiranju te dostaviti dokaz o objavi elektroničkim putem MINGOR/NT.

10.3. Korisnik je obvezan odabrati operatera postrojenja za sortiranje odvojeno sakupljenog komunalnog otpada na temelju postupka odabira provedenog u skladu sa ZJN (NN, br. 120/16) ili Zakonom o koncesijama (NN, br. 69/17, 107/20). Odabrani postupak odabira operatera postrojenja za sortiranje odvojeno sakupljenog komunalnog otpada Korisnik je obvezan pokrenuti najkasnije u roku od 180 dana od dana pravomoćnosti ishođene uporabne dozvole za postrojenje za sortiranje.

10.4*.* Utvrđene ključne točke projekta:

* izgradnja postrojenja za sortiranje odvojeno prikupljenog otpada
* opremanje postrojenja za sortiranje odvojeno prikupljenog otpada
* upravljanje projektom
* promidžba i vidljivost

10.5. Po izgradnji i/ili opremanju postrojenja za sortiranje odvojeno prikupljenog otpada i ishođenja uporabne dozvole Korisnik je obvezan provesti transparentan, nediskriminirajući i neuvjetovani postupak odabira operatera postrojenja za sortiranje u skladu s načelima Zakona o javnoj nabavi (NN 120/16) ili Zakona o koncesijama (NN 69/17, 107/20). Ukoliko Korisnik upravljanje postrojenjem za sortiranjem ne dodijeli postupajući sukladno navedenim zakonima bit će zatražen povrat dodijeljenih bespovratnih sredstava.

10.6. Bespovratna sredstva koja su navedena u članku 3.3. ovog Ugovora predstavljaju <*navesti iznos*>% iznosa ukupno prihvatljivih troškova Projekta iz članka 3.2. ovoga Ugovora. Pojedinačni udjeli za Korisnika definirani su u Prilogu I ovog Ugovora: Opis i proračun Projekta.

10.7. Korisnik tijekom izvršavanja Ugovora podnosi PT sljedeća izvješća: izvješća o napretku, završno izvješće o provedbi projekta (u nastavku teksta: završno izvješće) te izvješće nakon provedbe projekta. Izvješće o napretku, završno izvješće i izvješće nakon provedbe projekta dostavljaju se na obrascu zahtjeva za nadoknadu sredstava koji su Korisniku dostupni putem sustava *eNPOO*.

10.8. NT i PT mogu, u svrhu praćenja napretka provedbe projekata, od korisnika zahtijevati dostavu redovnih ili ad hoc izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje NPOO.

***Komunikacija ugovornih Strana***

**Članak 11.**

11.1. Korisnik, NT i PT koriste sustav *eNPOO* tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora u Prilogu II, na sljedeće adrese:

Za NT

Ministarstvo gospodarstva i održivog razvoja, Sektor za EU fondove, Služba za EU projekte iz područja gospodarenja otpadom, Radnička cesta 80, 10000 Zagreb.

NT pisanim putem dostavlja Korisniku podatke o osobi i adresi elektronske pošte za kontakt

Za PT

Fond za zaštitu okoliša i energetsku učinkovitost, Posredničko tijelo – Samostalna služba, Radnička cesta 80, 10000 Zagreb.

PT pisanim putem dostavlja Korisniku podatke o osobi i adresi elektronske pošte za kontakt.

Za Korisnika

< *naziv Korisnika, adresa* >

Korisnik pisanim putem dostavlja NT i PT-u podatke o osobi i adresi elektronske pošte za kontakt.

11.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 11.1. ovog članka, obavijestiti pisanim putem kroz za to predviđeno mjesto u sustavu *eNPOO* druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

***Odredbe o mjerodavnom pravu i rješavanju sporova proizašlih iz Ugovora***

**Članak 12.**

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta Ugovora u Prilogu II.

***Prilozi***

**Članak 13.**

Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Nacionalnog plana oporavka i otpornosti 2021.-2026. (NPOO)

Prilog III Pravila o financijskim korekcijama

Prilog III Pravila o financijskim korekcijama dostupan je u sustavu eNPOO u inačici važećoj u trenutku predaje projektnog prijedloga.

***Završne odredbe***

**Članak 14.**

Ovaj Ugovor sačinjen je u 3 (tri) istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
|  |  |

|  |  |
| --- | --- |
| **Za Tijelo nadležno za** **komponentu 1.** **Ministarstvo gospodarstva i** **održivog razvoja** | **Za Provedbeno tijelo****Fond za zaštitu okoliša i** **energetsku učinkovitost** |
| * Ime:  izv. prof. dr. sc. Davor Filipović
 | Ime: dipl. oec. Luka Balen |
| Funkcija: ministar | Funkcija: direktor |
| Potpis: | Potpis: |
| Datum: | Datum:  |
|  |  |
| KLASA:  | KLASA:  |
| URBROJ:  | URBROJ:  |
|  |  |
| **Za Korisnika** |  |
|  |  |
| Ime:  |  |
| Funkcija:  |  |
| Potpis: |  |
| Datum: |  |
|  |  |
|

|  |
| --- |
| KLASA:  |
| URBROJ: |

 |  |